ROZHODNUTIE KOMISIE
z 21. júna 2004,
ktoré uvádza zoznam oblastí Slovenskej republiky spôsobilých na čerpanie štrukturálnych fondov podľa cieľa 2 na obdobie rokov 2004 až 2006
(oznámené pod číslom dokumentu K(2004) 2137)
(Iba v slovenskom jazyku je text autentický)
(2004/596/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1260/1999 z 21. júna 1999 o všeobecných ustanoveniach o štrukturálnych fondoch (1), najmä na jeho článok 4 ods. 4,
po konzultácii s Výborom pre rozvoj a premenu regiónov, Výborom pre poľnohospodárske štruktúry a rozvoj vidieka a Výborom pre štruktúry rybného hospodárstva a akvakultúry,
keďže:
(1)
Cieľ 2 štrukturálnych fondov podporuje hospodársku a sociálnu premenu oblastí, ktoré čelia štrukturálnym problémom.
(2)
Komisia sa spolu s členskými štátmi snaží zabezpečiť, aby sa pomoc sústreďovala skutočne na najviac postihnuté oblasti a na najvhodnejšej geografickej úrovni.
(3)
Horná hranica spôsobilého obyvateľstva je 192 000, v súlade s článkom 4 ods. 2 nariadenia (ES) č. 1260/1999 ustanovujúcom hornú hranicu pre Slovenskú republiku na 31 % počtu obyvateľov oblastí NUTS II, na ktoré sa nevzťahuje cieľ 1.
(4)
Na základe návrhov členských štátov, v úzkej zhode s príslušným členským štátom a s náležitým ohľadom na vnútroštátne priority vypracuje Komisia zoznam oblastí spôsobilých na čerpanie štrukturálnych fondov podľa cieľa 2,
PRIJALA TOTO ROZHODNUTIE:
Článok 1
Zoznam oblastí Slovenskej republiky spôsobilých na čerpanie štrukturálnych fondov podľa cieľa 2 na obdobie od 1. mája 2004 do 31. decembra 2006 je uvedený v prílohe tohto rozhodnutia.
Článok 2
Toto rozhodnutie je adresované Slovenskej republike.
V Bruseli 21. júna 2004